**לואיס אלברטו רומרו אלקונצ'ל** (בספרדית: **Luis Alberto Romero Alconchel;** נולד ב-28 בספטמבר 1992), המוכר בשם **לואיס אלברטו**, הוא כדורגלן ספרדי המשחק כקשר התקפי או כקיצוני בלאציו מהסרייה א'.

קריירת מועדונים
---------------

### סביליה

לואיס אלברטו נולד בסן חוסה דל ואיה, שבמחוז קדיס, באנדלוסיה.  הוא החל את דרכו במחלקת הנוער של סביליה. ואת שתי העונות הראשונות שלו בבוגרים הוא העביר בסביליה אתלטיקו, קבוצת המילואים של המועדון, ששיחקה בליגה הספרדית השלישית.   ב-16 באפריל 2011 הוא ערך את הופעת הבכורה שלו בקבוצה הראשונה של המועדון בהפסד 0–1 לחטאפה במסגרת הלה ליגה. אך הוא לא זכה להזדמנויות רבות בקבוצה הבכירה של המועדון ואת רוב זמנו המשיך להעביר בקבוצת המילואים.

### ברצלונה ב'

באוגוסט 2012, הושאל לואיס אלברטו בחוזה לשנה לברצלונה אתלטיק קבוצת המילואים של ברצלונה, ששיחקה בליגת המשנה הספרדית כאשר לקטאלונים הייתה אפשרות להפוך את המהלך לקבוע בתום העונה. הוא ערך את הופעת הבכורה הרשמית שלו ב-2 בספטמבר 2012 כששיחק שתי דקות בניצחון 2–0 על סבאדל. וסיים עונה מוצלחת עם 11 שערים ב-38 הופעות, הכובש המצטיין השני בקבוצה אחרי ג'רארד דאולופאו. 

 לואיס אלברטו במדי ברצלונה ב', 2012.
### ליברפול

ב-20 ביוני 2013 קיבלה סביליה הצעה של 6.8 מיליון פאונד מליברפול עבור לואיס אלברטו, שהתקבלה. החתימה הושלמה יומיים לאחר מכן.  והוא ערך את הופעת הבכורה שלו במועדון האנגלי ב-13 ביולי במשחק ידידות שהסתיים בניצחון 4–0 של ליברפול נגד פרסטון נורת' אנד. 

את הופעת הבכורה שלו בפרמיירליג ערך לואיס אלברטו ב-1 בספטמבר 2013, כשעלה כמחליף בניצחון 1–0 על מנצ'סטר יונייטד. אך הוא לא זכה להזדמנויות רבות במהלך העונה, כשעלה בסך הכל 9 פעמים מהספסל, ולא פתח באף משחק.

### מאלגה

ב-26 ביוני 2014, הושאל לואיס אלברטו למאלגה מהלה ליגה. ב-23 באוגוסט הוא ערך את הופעת הבכורה שלו בקבוצה ואף כבש את שער הבכורה שלו שהיה גם שער הניצחון ב-1–0 על אתלטיק בילבאו.  העונה במאלגה ידעה עליות וירידות ובסך הכל סיים לואיס אלברטו את העונה עם 2 שערים ב-20 הופעות בכל המסגרות.

### דפורטיבו לה קורניה

ב-5 ביולי 2015, עבר לואיס אלברטו בהשאלה לדפורטיבו לה קורוניה מהלה ליגה, שם הוא התחבר למאמן ויקטור סאנצ'ס, שהיה בעבר בצוות האימון של סביליה. הוא ערך את הופעת הבכורה שלו במועדון ב-30 באוגוסט 2015 בתיקו 1–1 עם ולנסיה. ואת שער הבכורה שלו כבש ב-14 בספטמבר בניצחון 3–1 על ראיו ואיקאנו. העונה בלה קורניה הייתה עונת הפריצה של לואיס אלברטו, הוא סיים את העונה עם 6 שערים ב-31 הופעות בכל המסגרות, וגרר התעניינות ממועדונים גדולים.

### לאציו

ב-31 באוגוסט 2016, חתם לואיס אלברטו בלאציו מהסרייה א' ששילמה עבורו לליברפול 4 מיליון אירו. הוא ערך את הופעת הבכורה שלו במועדון ב-20 בספטמבר 2016 כשעלה כמחליף בהפסד 0–2 למילאן ואת שער הבכורה שלו כבש ב-15 באפריל 2017 בתיקו 2–2 עם גנואה. אך בעונה הראשונה שלו בלאציו הוא זכה למעט הזדמנויות, כשזכה לתשע הופעות בלבד בליגה בהם כבש שער בודד. בעונה שלאחר מכן עונת 2017/2018 הוא זכה ליותר אמון ממאמנו סימונה אינזאגי והפך לבורג משמעותי בקבוצה ובהרכב הפותח. ב-14 בספטמבר 2017 עלה לואיס אלברטו לבכורה אירופית בניצחון של לאציו 3–2 על ויטסה ארנהם מהולנד במסגרת שלב הבתים של הליגה האירופית. ב-23 בנובמבר הוא גם כבש את שער הבכורה האירופי שלו בתיקו 1–1 מול אותה ויטסה, במסגרת הסיבוב השני של שלב הבתים. וסייע ללאציו להגיע עד לרבע גמר הליגה האירופית באותה עונה. בליגה הוא כבש 11 שערים ב-34 הופעות ובסך הכל הוא סיים את העונה עם 12 שערים ב-47 הופעות בכל המסגרות. כאשר הוא מסיים גם כמלך הבישולים בליגה עם 14 בישולים.  בעונה לאחר מכן עונת 2018/2019 המשיך לואיס אלברטו להיות בורג משמעותי בקבוצה וסיים אותה עם 6 שערים ב-37 הופעות בכל המסגרות כשלאציו גם זוכה בקופה איטליה לאחר ניצחון 2–0 בגמר על אטאלנטה. עונת 2019/2020 הייתה עונה מוצלחת עבור לואיס אלברטו, בפברואר הוא נבחר לשחקן החודש ובסך הכל הוא כבש 7 שערים ב-41 הופעות בכל המסגרות, אך גם סיים כסגן מלך הבישולים בליגה האיטלקית עם 15 כאלה, שני רק לפאפו גומס מאטאלנטה. וסייע ללאציו לסיים במקום הרביעי המוביל לליגת האלופות. כשבסיום העונה הוא נבחר להרכב העונה בליגה. ב-20 באוקטובר 2020 ערך לואיס אלברטו את הופעת הבכורה שלו בליגת האלופות בניצחון 3–1 של לאציו על בורוסיה דורטמונד הגרמנית, במסגרת שלב הבתים. בסך הכל סיים את העונה עם 9 שערים ב-34 הופעות בליגה, אליהן הוסיף 6 הופעות בליגת האלופות. בעונת 2021/2022 המשיך לואיס אלברטו להיות חלק משמעותי מהקבוצה, וסיים אותה עם 5 שערים ב-44 הופעות בכל המסגרות אליהם הוסיף 10 בישולים במסגרת הליגה, שסייעו לקפטן הקבוצה צ'ירו אימובילה לזכות בתואר מלך שערי הליגה. לואיס אלברטו המשיך לשמור על יציבות כשאת עונת 2022/2023 הוא מסיים עם 6 שערים ו-7 בישולים ב-35 הופעות במסגרת הליגה, בעונה בה לאציו סיימה במקום השני אחרי האלופה נאפולי, והעפילה פעם נוספת לליגת האלופות.

קריירה בינלאומית
----------------

לאחר פתיחה מוצלחת של עונת 2017/2018 בסרייה א' זכה לואיס אלברטו לזימון לנבחרת הבוגרת של ספרד. ב-11 בנובמבר 2017, הוא זכה להופעת בכורה כששיחק את 16 הדקות האחרונות בניצחון 5–0 של הלה רוחה במשחק ידידות מול קוסטה ריקה.

סטטיסטיקות קריירה
-----------------

### מועדונים

מעודכן ל-2 באפריל 2024

| מועדון | עונה | ליגה | גביע | גביע הליגה | אירופה | אחר | סה"כ |
| --- | --- | --- | --- | --- | --- | --- | --- |
| ליגה | הופעות | שערים | הופעות | שערים | הופעות | שערים | הופעות | שערים | הופעות | שערים | הופעות | שערים |
| סביליה ב' | 2009/2010 | הליגה הספרדית השלישית | 15 | 3 | – | – | – | – | 15 | 3 |
| 2010/2011 | 31 | 15 | – | – | – | 3 | 1 | 34 | 16 |
| 2011/2012 | 31 | 7 | – | – | – | – | 31 | 7 |
| סה"כ | 77 | 25 | 0 | 0 | 0 | 0 | 0 | 0 | 3 | 1 | 80 | 26 |
| סביליה | 2010/2011 | לה ליגה | 2 | 0 | 1 | 0 | – | – | – | 3 | 0 |
| 2011/2012 | 5 | 0 | 1 | 0 | – | – | – | 6 | 0 |
|  | 7 | 0 | 2 | 0 | 0 | 0 | 0 | 0 | 0 | 0 | 9 | 0 |
| ברצלונה ב' (השאלה) | 2012/2013 | הליגה הספרדית השנייה | 38 | 11 | – | – | – | – | 38 | 11 |
| סה"כ | 38 | 11 | 0 | 0 | 0 | 0 | 0 | 0 | 0 | 0 | 38 | 11 |
| ליברפול | 2013/2014 | הפרמייר ליג | 9 | 0 | 2 | 0 | 1 | 0 | – | – | 12 | 0 |
| סה"כ | 9 | 0 | 2 | 0 | 1 | 0 | 0 | 0 | 0 | 0 | 12 | 0 |
| מאלגה (השאלה) | 2014/2015 | לה ליגה | 15 | 2 | 5 | 0 | – | – | – | 20 | 2 |
| סה"כ | 15 | 2 | 5 | 0 | 0 | 0 | 0 | 0 | 0 | 0 | 20 | 2 |
| דפורטיבו לה קורוניה (השאלה) | 2015/2016 | לה ליגה | 29 | 6 | 2 | 0 | – | – | – | 31 | 6 |
| סה"כ | 29 | 6 | 2 | 0 | 0 | 0 | 0 | 0 | 0 | 0 | 31 | 6 |
| לאציו | 2016/2017 | סרייה א' | 9 | 1 | 1 | 0 | – | – | – | 10 | 1 |
| 2017/2018 | 34 | 11 | 3 | 0 | – | 9 | 1 | 1 | 0 | 47 | 12 |
| 2018/2019 | 27 | 4 | 5 | 1 | – | 5 | 1 | – | 37 | 6 |
| 2019/2020 | 36 | 6 | 0 | 0 | – | 4 | 0 | 1 | 1 | 41 | 7 |
| 2020/2021 | 34 | 9 | 0 | 0 | – | 6 | 0 | – | 40 | 9 |
| 2021/2022 | 34 | 5 | 2 | 0 | – | 8 | 0 | – | 44 | 5 |
| 2022/2023 | 35 | 6 | 2 | 0 | – | 7 | 1 | – | 44 | 7 |
| 2023/2024 | 27 | 4 | 1 | 0 | – | 8 | 0 | 1 | 0 | 37 | 4 |
| סה"כ | 236 | 46 | 14 | 1 | 0 | 0 | 47 | 3 | 3 | 1 | 300 | 51 |
| סה"כ קריירה | 411 | 90 | 25 | 1 | 1 | 0 | 47 | 3 | 6 | 2 | 490 | 96 |

### נבחרת

| נבחרת | שנה | הופעות | שערים |
| --- | --- | --- | --- |
| ספרד | 2017 | 1 | 0 |
| סה"כ | 1 | 0 |

תארים
-----

### קבוצתיים

**לאציו**

* קופה איטליה: 2018/2019
* הסופר קאפ האיטלקי: 2017,  2019

### אישיים

* הרכב העונה בסרייה א': 2019/2020
* שחקן החודש בסרייה א': פברואר 2020
*

קישורים חיצוניים
----------------

ויקישיתוף מדיה וקבצים בנושא **לואיס אלברטו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  LUIS ALBERTO: "EL SEVILLA ES DE LOS MEJORES, PERO NOSOTROS TENEMOS HAMBRE, espanol.eurosport.com
2. ↑  Diario de Sevilla, La maduración de Luis Alberto, Diario de Sevilla, ‏2010-09-14 (ב־European Spanish)
3. ↑  Obra de arte de Luis Alberto ante el San Roque - MARCA.com, www.marca.com
4. ↑  Femenía y Rafinha estrenan el casillero de La Masia, www.marca.com
5. ↑  VAVEL.com, El Barça B de Eusebio Sacristán, VAVEL, ‏2021-04-27 (בספרדית)
6. ↑  "Liverpool sign Sevilla's Luis Alberto". *BBC Sport* (באנגלית בריטית). נבדק ב-2024-04-06.
7. ↑  Reds complete Luis Alberto deal - Liverpool FC, web.archive.org, ‏2013-06-26
8. ↑  "Liverpool 1-0 Man Utd". *BBC Sport* (באנגלית בריטית). נבדק ב-2024-04-06.
9. ↑  Malaga vs Athletic: resumen, goles y resultado, MARCA.com
10. ↑  Italian Serie A Scoring Stats, 2017-18 Season, ESPN (באנגלית)
11. 1 2  Gran Galà del Calcio: The winners - Football Italia, football-italia.net, ‏2021-03-19 (באנגלית בריטית)
12. ↑  Associated Press, Silva nets brace, Spain thrash Costa Rica in friendly, Chicago Tribune, ‏2017-11-11 (באנגלית אמריקאית)
13. ↑  Coppa Italia: Atalanta bow to Lazio - Football Italia, football-italia.net, ‏2019-05-15 (באנגלית בריטית)
14. ↑  Juventus-Lazio 2-3: Murgia al 94' decide la Supercoppa, La Gazzetta dello Sport - Tutto il rosa della vita, ‏2017 (באיטלקית)
15. ↑  "Lazio beat Juventus in Italian Super Cup". *BBC Sport* (באנגלית בריטית). נבדק ב-2024-04-06.